Bestyrelsesmøde den 6. oktober 2020 kl. 17.30 hos Birgit

Tilstede: Marianne, Birgit, Annalisa, Birgitte og Karin. Susanne med på Zoom. Signe med på Zoom til relevante punkter.

Dagsorden

1.Godkendelse af referat fra den 11. august 2020

2.Corona situationen

3. Økonomi

4. Kommende arrangementer/koncerter

Optagelser

Julekoncert

Nytårskur

5. Evaluering af korlørdag

6. Nyt fra Signe

7. Nyt fra GFU

8. Nyt fra Kor72

9. Hjemmesiden

10. Årshjulet

11. Diverse

Foreningsundersøgelse

Foreningshuset

Nyt foto af koret

Fødselsdage

Aktivitetsliste

Tilbud om arbejdsopgaver fra medlemmerne

12.Eventuelt

13.Næste mødedato

Ad 1.Godkendelse af referat fra den 11. august 2020

Godkendt uden bemærkninger.

Ad 2.Corona situationen

*Vi skal huske at holde øje med vores beholdning af håndsprit. Annalisa køber mere, når der er behov for det.*

Kun en er mødt op med armbånd på, for at vise at man ønsker at holde afstand.

Endnu ingen COVID-19 smittede i koret.

Der luftes ud i pauserne.

Ingen nye restriktioner fra Kor72 d.d.

Ad 3. Økonomi

Indestående d.d. kr. 40.325,92. Hvoraf kr. 11.000,00 er fra donationen. Vores andel af Signes løn er afregnet med kommunen. Korweekenden har kostet kassen kr. 1232,00.

Niels Bosworth skal have kr. 2100,00 (tariffen) for at undervise den 9. november. Pengene har vi fået bevilliget fra Kor72.

Nordea varsler en stigning for gebyret for foreningskontoen fra kr. 300,00 årligt til kr. 1000,00 årligt. Annalisa undersøger om der er billigere muligheder i et andet pengeinstitut.

Vi skal selv ændre navne på bestyrelsesmedlemmer, når der er udskiftning i bestyrelsen ellers tager Nordea at gebyr på kr. 600,00 pr. person.

Budgettet gennemgås (se budgettet.) Overskuddet på kr. 6540,00 kræver at kontingentet stiger til kr. 1200,00 pr. halvår fra 1. januar og at vi beholder det nuværende antal medlemmer.

Ad 4. Kommende arrangementer/koncerter

9/11 – Workshop med Niels Bosworth

*Alle tager selv kaffe eller te med. Birgit køber indpakket guf.*

Optagelser af video

Signe foreslår at vi optager julesange i kirken og lægger det ud på hjemmesiden og på facebook.

*Marianne spørger kirken om datoer i november.*

14/12 Julekoncert i kirken (Marianne undersøger) eller i Glostrup Medborgerhus (Birgitte undersøger).

Juleafslutning. Eventuelt lige som til sommerafslutningen.

Nytårskur

Der lægges planer om et eller andet hyggeligt, eventuelt at spise på restaurant.

Ad 5. Evaluering af korlørdag 25. september

Dejlig dag. Tune var meget opmærksomme på at corona restriktionerne blev overholdt. Desværre var alle medlemmerne ikke klar over at man kunne deltage på zoom. Niels Bosworth var rigtig god og motiverende, derfor har vi booket ham til den 9. november.

Ad 6. Nyt fra Signe

Signes punkter er med under de forskellige emner.

Vi diskuterer om vi dog ikke kan lave kaffe og te til pausen, men der skal være et godkendt restaurantkøkken til at stå for det, så derfor er det ikke muligt.

Ad 7. Nyt fra GFU

Møde 22. september. Hans træder ud, er ikke medlem af sangforeningen mere. Sangforeningens nye formand Peter Baunsø, vil gerne med i GFU.

Diskussion om, hvordan foreningerne kan annoncere/udbrede, hvad de laver. Der skal laves et projekt, hvor der skal laves en facebookside, som foreningerne kan skrive på. Alle foreningerne skal deltage med en person, der skal styre det. Mindst 20 foreninger skal deltage hvis det skal blive til noget, Medlemsmøde den 11. november kl. 19 i Fritidscentret. Marianne, Birgit og Karin deltager.

Glostrup Medborgerhus åbner den 23. november. Vi kan booke lokaler nu. Birgitte er på sagen.

Vi vil gerne se lokalerne inden vi booker.

Marianne har svaret på et skema fra GFU mht. koret problematikker omkring coronasituationen.

I Glostrup har vi gennem de sidste år afholdt en årlig fejring af frivillige. Målet med arrangementet er at anerkende og takke de frivillige for deres store indsats. Der er udsendt et spørgeskema for at finde ud af om foreningerne er med på ideen.

Oplægget er, at det skal afholdes i forlængelse af det eksisterende arrangement, hvilket vil sige en weekenddag i september måned –  formentlig i en af hallerne i Idrætsparken. Arrangementet kunne være 2-3 timer, hvor foreningerne står med en aktivitet eller en stand/bod og repræsenterer deres forening – og hvor børn og voksne i Glostrup kan komme og prøve kræfter med foreningernes tilbud. Der kunne evt. også være en scene, hvor foreningerne på skift kan lave opvisninger/udstillinger/spille/synge.

Den samlede bestyrelse svarer at vi synes ideen er fin, men vi er ikke interesserede i en bod, men gerne en lille koncert og at vi synes at en gang i foråret er bedre end i september.

Ad 8. Nyt fra Kor72

Karin deltog i release party med de nye Kor72 sangbøger den 19. september. De deles ud til medlemmerne 26.september.

Karin deltog i et Webinar om coronavirus og sang den 19. august. Der var ikke nyheder, der ikke allerede er beskrevet på Kor72´s hjemmeside og i pressen, men interessant alligevel. Webinaret kan høres/ses på Kor72s hjemmeside.

Ad 9. Hjemmesiden

Vi betaler for to domænenavne. Vi fortsætter med det så der er to ting at søge på for potentielle nye medlemmer.

Ad 10. Årshjulet

Gennemgået.

Ad 11. Diverse

Glostrup Kommune har udsendt et langt spørgeskema vedrørende aktiviteter og medlemmer i foreningerne. Vi udfylder på mødet og Birgitte sender ind.

Foreningshuset. Se under GFU punkt 7.

Nyt foto af koret. Afventer til efter corona.

Fødselsdage. Ingen runde fødselsdage i nærmeste fremtid.

Aktivitetsliste. Karin sender en ny ud, når der er mere styr på eventuelle restriktioner i forhold til Corona.

Tilbud om arbejdsopgaver fra medlemmerne. Lisa vil gerne hjælpe med ad hoc opgaver, eksempelvis at ringe rundt til forskellige instanser. *Karin sender en efterlysning ud efter en eller flere til at holde orden i kormapperne.*

Ad 12.Eventuelt

Marianne: Mails der sendes ud, skal have en ny overskrift når der kommer et nyt emne. Det er nemt at gå glip af en mail hvis der er mange emner der skrives om i en tråd.

Marianne har skrevet til Lone i Aktivitetscentret vedr. klaveret, Aktivitescentret bruger ikke klaveret mere. Der kommer et el-klaver fra Musikskolen i midten af november som vi kan benytte os af.

Susanne : Kan man søge penge til en julekoncert fra Kulturpuljen. Vi har allerede søgt til Jubilæumskoncerten, hvilket vi ikke har fået svar på endnu.

Ad 13.Næste mødedato

20. januar kl. 17.30 hos Annalisa